Туймазы ҡалаһында Башҡорт ырыуҙары ҡоро үткәрелде. Башҡорт тарихы йылы сиктәрендә ойошторолған сарала республиканың төньяҡ-көнбайыш өлөшөндә йәшәгән егерменән ашыу башҡорт ырыу вәкилдәре, рәсми ҡунаҡтар һәм күп кенә милли-мәҙәни үҙәктәрҙән ҡатнаштылар. Ҡор бай йөкмәткеле булды, ул ғилми сығыштарҙан алып спорт уйындарына саҡлы төрлө сараларҙы үҙ эсенә алғайны.